*****

ΚΑΝΟΝΙΣΜΟΣ (ΕΟΚ) αριθ. 2165/83 ΤΗΣ ΕΠΙΤΡΟΠΗΣ

της 29ης Ιουλίου 1983

περί τροποποιήσεως, για ορισμένες ποικιλίες καπνού, των κανονισμών (ΕΟΚ) αριθ. 1727/70, (ΕΟΚ) αριθ. 1728/70, (ΕΟΚ) αριθ. 2603/71 και (ΕΟΚ) αριθ. 410/76

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί δημιουργίας κοινής οργανώσεως αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 1461/82 (2), και ιδίως το άρθρο 3 παράγραφος 3 πρώτο εδάφιο, το άρθρο 5 παράγραφος 6, το άρθρο 6 παράγραφος 10 και το άρθρο 7 παράγραφος 4,

Εκτιμώντας:

ότι ο κανονισμός (ΕΟΚ) αριθ. 1677/83 του Συμβουλίου της 21ης Ιουνίου 1983 περί καθορισμού για τη συγκομιδή του 1983 των τιμών στόχου, των τιμών παρεμβάσεως και των πριμοδοτήσεων που παρέχονται στους αγοραστές του καπνού σε φύλλα, των τιμών παρεμβάσεως που προέρχονται από τον δεματοποιημένο καπνό, καθώς και των ποικιλιών αναφοράς (3), μετέφερε την ποικιλία Elassona από τον αύξοντα αριθμό 20 β) στον αύξοντα αριθμό 19 β)· ότι πρέπει λοιπόν να συμπληρωθούν οι κανονισμοί των οποίων οι διατάξεις αναφέρονται στις διάφορες ποικιλίες των καπνών, δηλαδή οι κανονισμοί:

- (ΕΟΚ) αριθ. 1727/70 της Επιτροπής της 25ης Αυγούστου 1970 περί των λεπτομερειών της παρεμβάσεως στον τομέα του ακατέργαστου καπνού (4), όπως τροποποιήθηκε τελευταία από τον κανονισμό (ΕΟΚ) αριθ. 2728/81 (5),

- (ΕΟΚ) αριθ. 1728/70 της Επιτροπής της 25ης Αυγούστου 1970 περί καθορισμού κλιμάκων προσαυξήσεων και μειώσεων στον τομέα του ακατέργαστου καπνού (6), όπως τροποποιήθηκε από τον κανονισμό (ΕΟΚ) αριθ. 1759/83 (7),

- (ΕΟΚ) αριθ. 2603/71 της Επιτροπής της 6ης Δεκεμβρίου 1971 περί των λεπτομερειών συνάψεως συμβάσεων εμπορικής επεξεργασίας και συσκευασίας των κατεχομένων από τους οργανισμούς παρεμβάσεως καπνών (8), όπως τροποποιήθηκε τελευταία από τον κανονισμό (ΕΟΚ) αριθ. 2728/81,

- (ΕΟΚ) αριθ. 410/76 της Επιτροπής της 23ης Φεβρουαρίου 1976 περί καθορισμού των μεγίστων επιτρεπτών ποσοστών απωλειών βάρους κατά τον έλεγχο των εργασιών της εμπορικής επεξεργασίας και συσκευασίας του καπνού (9), όπως τροποποιήθηκε από τον κανονισμό (ΕΟΚ) αριθ. 2728/81·

ότι ο κανονισμός (ΕΟΚ) αριθ. 677/83 τροποποίησε την επιλογή της ποιότητας αναφοράς για την ποικιλία Forchheimer Havanna II c καθώς και την περιγραφή της· ότι πρέπει, επομένως, να προσαρμοστεί ο κανονισμός (ΕΟΚ) αριθ. 1727/70 όσον αφορά την περιγραφή της ποιότητας αναφοράς της ποικιλίας αυτής·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ακατέργαστου Καπνού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στα παραρτήματα IV και V του κανονισμού (ΕΟΚ) αριθ. 1727/70, στα παραρτήματα Ι και ΙΙ του κανονισμού (ΕΟΚ) αριθ. 1728/70, καθώς και στα παραρτήματα του κανονισμού (ΕΟΚ) αριθ. 2603/71 και του κανονισμού (ΕΟΚ) αριθ. 410/76, οι όροι που χρησιμοποιούνται για να ορίσουν τις ποικιλίες που κατατάσσονται με αύξοντες αριθμούς 19 και 20 αντικαθίστανται από τους ακόλουθους όρους:

«19 α) Kaba Koulak κλασσικός,

β) Elassona

20 α) Kaba Koulak μη κλασσικός,

β) Myrodate Smyrne, Trapezous, και Φ 1».

Άρθρο 2

1. Η περιγραφή των ποικιλιών 19 και 20 που αναφέρεται στα παραρτήματα Ι και ΙΙ του κανονισμού (ΕΟΚ) αριθ. 1727/70 αντικαθίσταται από την περιγραφή που αναφέρεται αντίστοιχα στα παραρτήματα Ι και ΙΙ, του παρόντος κανονισμού.

2. Η περιγραφή της κατηγορίας Β της ποικιλίας 11 που αναφέρεται στα παραρτήματα Ι και ΙΙ του κανονισμού (ΕΟΚ) αριθ. 1727/70 αντικαθίσταται από την περιγραφή του παραρτήματος ΙΙΙ, του παρόντος κανονισμού.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 29 Ιουλίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 94 της 28. 4. 1970, σ. 1.

(2) ΕΕ αριθ. L 164 της 14. 6. 1982, σ. 27.

(3) ΕΕ αριθ. L 170 της 29. 6. 1983, σ. 1.

(4) ΕΕ αριθ. L 191 της 27. 8. 1970, σ. 5.

(5) ΕΕ αριθ. L 272 της 26. 9. 1981, σ. 1.

(6) ΕΕ αριθ. L 191 της 27. 8. 1970, σ. 18.

(7) ΕΕ αριθ. L 172 της 30. 6. 1983, σ. 17.

(8) ΕΕ αριθ. L 269 της 8. 12. 1971, σ. 11.

(9) ΕΕ αριθ. L 50 της 26. 2. 1976, σ. 11.

ΠΑΡΑΡΤΗΜΑ Ι

«19. α) ΚΑΜΠΑ-ΚΟΥΛΑΚ κλασικά

β) ΕΛΑΣΣΟΝΑ

1.2 // Ποιότητα Ι/ΙΙ: // Φύλλα ώριμα, ακέραια, υγιή, χωρίς ελαττώματα αποξηράνσεως, που προέρχονται από όλα τα χέρια συλλογής πλην των φύλλων κορυφής, μήκους μέχρι 25 εκατοστά για τα Καμπά-Κουλάκ Μακεδονίας και μέχρι 20 εκατοστά για την Ελασσόνα, τα Καμπά-Κουλάκ Καρατζόβης και την Κοντούλα, χρώματος ανοικτού μέχρι βαθέος κιτρίνου, καλής ελαστικότητος και στιλπνότητος, πορώδους υφής, λεπτού ιστού και αρίστης καυσιμότητος. // Ποιότητα ΙΙΙ: // Φύλλα ώριμα, με μερικά ελαφρά ελαττώματα ακεραιότητος ή/και αποξηράνσεως, με ελαφρές προσβολές από ασθένειες, προερχόμενα από όλα τα χέρια συλλογής, μήκους μέχρι 30 εκατοστά για τα Καμπά-Κουλάκ Μακεδονίας και 25 εκατοστά για την Ελασσόνα, τα Καμπά-Κουλάκ Καρατζόβης και την Κοντούλα, χρώματος κιτρίνου, ξανθοπρασίνου, ερυθρωπού, με υφή αρκετά πορώδη και ιστό αρκετά λεπτό μετρίας ελαστικότητος και στιλπνότητος και αρίστης καυσιμότητος. // Ποιότητα ΙV: // Φύλλα αρκετά ώριμα και αρκετά ακέραια, με εμφανή ελαττώματα αποξηράνσεως και με εμφανείς προσβολές, προερχόμενα από όλα τα χέρια συλλογής, ανεξερτήτως μεγέθους, ανομοιόμορφου χρωματισμού, αλλά παρουσιάζοντα τα ελάχιστα ποιοτικά χαρακτηριστικά που απαιτούνται για την παρέμβαση. // Ποιότητα Ι/ΙΙΙ: // Φύλλα ώριμα, ακέραια, υγιή, χωρίς ελαττώματα αποξηράνσεως, που προέρχονται από όλα τα χέρια συλλογής πλην των φύλλων κορυφής, μήκους μέχρι 25 εκατοστά για τα Καμπά-Κουλάκ Μακεδονίας και μέχρι 20 εκατοστά για την Ελασσόνα, τα Καμπά-Κουλάκ Καρατζόβης και την κοντούλα, χρώματος ανοικτού μέχρι βαθέος κιτρίνου, καλής ελαστικότητος και στιλπνότητος, πορώδους υφής, λεπτού ιστού και αρίστης καυσιμότητος. // // Τα ανωτέρω περιγραφόμενα φύλλα αποτελούν το 47 % της ποιότητος Ι/ΙΙΙ. // // Φύλλα ώριμα, με μερικά ελαφρά ελαττώματα ακεραιότητος ή/και αποξηράνσεως, με ελαφρές προσβολές από ασθένειες, προερχόμενα από όλα τα χέρια συλλογής, μήκους μέχρι 30 εκατοστά για τα Καμπά-Κουλάκ Μακεδονίας και 25 εκατοστά για την Ελασσόνα, τα Καμπά-Κουλάκ Καρατζόβης και την Κοντούλα, χρώματος κιτρίνου, ξανθοπρασίνου, ερυθρωπού, με υφή αρκετά πορώδη και ιστό αρκετά λεπτό, μετρίας ελαστικότητος και στιλπνότητος και αρίστης καυσιμότητος. // // Τα ανωτέρω περιγραφόμενα φύλλα αποτελούν το 53 % της ποιότητος Ι/ΙΙΙ (1).

20. α) ΚΑΜΠΑ-ΚΟΥΛΑΚ μη κλασικά

β) ΜΥΡΩΔΑΤΑ ΣΜΥΡΝΗΣ, ΤΡΑΠΕΖΟΥΣ και Φ1

1.2 // Ποιότητα Ι/ΙΙ: // Φύλλα ώριμα, ακέραια, υγιή, χωρίς ελαττώματα αποξηράνσεως, προερχόμενα από όλα τα χέρια συλλογής πλην των φύλλων κορυφής, μήκους μέχρι 30 εκατοστά για τα Καμπά-Κουλάκ Μακεδονίας και Τραπεζούς, μέχρι 20 εκατοστά για την Φ1 και μέχρι 15 εκατοστά για τα Μυρωδάτα Σμύρνης, χρώματος ανοικτού μέχρι κιτρίνου μέχρι ερυθρωπού, καλής ελαστικότητος και στιλπνότητος, με υφή αρκετά πορώδη, λεπτό ιστό και άριστη καυσιμότητα. // Ποιότητα ΙΙΙ: // Φύλλα ώριμα και αρκετά ακέραια, με ελαφρά ελαττώματα αποξηράνσεως και ελαφρές προσβολές από ασθένειες, προερχόμενα από όλα τα χέρια συλλογής, μήκους μέχρι 35 εκατοστά για τα Καμπά-Κουλάκ Μακεδονίας και Τραπεζούς, μέχρι 25 εκατοστά για την Φ1 και μέχρι 20 εκατοστά για τα Μυρωδάτα Σμύρνης, χρώματος κιτρίνου, ξανθοπρασίνου ή ανοικτού καστανού, υφής αρκετά πορώδους, με ιστό αρκετά λεπτό, μετρίας ελαστικότητος και στιλπνότητος και πολύ καλής καυσιμότητος. // Ποιότητα ΙV: // Φύλλα αρκετά ώριμα και αρκετά ακέραια, με εμφανή ελαττώματα αποξηράνσεως και με εμφανείς προσβολές, προερχόμενα από όλα τα χέρια συλλογής, ανεξαρτήτως μεγέθους, ανομοιόμορφου χρωματισμού, αλλά παρουσιάζοντα τα ελάχιστα ποιοτικά χαρακτηριστικά που απαιτούνται για την παρέμβαση. // Ποιότητα Ι/ΙΙΙ: // Φύλλα ώριμα, ακέραια, υγιή, χωρίς ελαττώματα αποξηράνσεως, που προέρχονται από όλα τα χέρια συλλογής πλην των φύλλων κορυφής, μήκους μέχρι 30 εκατοστά για τα Καμπά-Κουλάκ Μακεδονίας και Τραπεζούς, μέχρι 20 εκατοστά για την Φ1 και μέχρι 15 εκατοστά για τα Μυρωδάτα Σμύρνης, χρώματος ανοικτού κιτρίνου μέχρι ερυθρωπού, καλής ελαστικότητος και στιλπνότητος, με υφή αρκετά πορώδη, λεπτό ιστό και άριστη καυσιμότητα. // // Τα ανωτέρω περιγραφόμενα φύλλα αποτελούν το 47 % της ποιότητος Ι/ΙΙΙ. // // Φύλλα ώριμα και αρκετά ακέραια, με ελαφρά ελαττώματα αποξηράνσεως και ελαφρές προσβολές από ασθένειες, προερχόμενα από όλα τα χέρια συλλογής, μήκους μέχρι 35 εκατοστά για τα Καμπά-Κουλάκ Μακεδονίας και Τραπεζούς, μέχρι 25 εκατοστά για την Φ1 και μέχρι 20 εκατοστά για τα Μυρωδάτα Σμύρνης, χρώματος κιτρίνου, ξανθοπράσινου ή ανοικτού καστανού, υφής αρκετά πορώδους, με ιστό αρκετά λεπτό, μετρίας ελαστικότητος και στιλπνότητος και πολύ καλής καυσιμότητος. // // Τα ανωτέρω περιγραφόμενα φύλλα (III) αποτελούν το 53 % της ποιότητος Ι/ΙΙΙ (1).

(1) Ποιότητα αναφοράς.»

ΠΑΡΑΡΤΗΜΑ ΙΙ

«19. α) ΚΑΜΠΑ-ΚΟΥΛΑΚ κλασικός

β) ΕΛΑΣΣΟΝΑ

1.2 // Ποιότητα Ι/ΙΙ: // Φύλλα ώριμα, ακέραια, υγιή, καλώς φροντισμένα, προερχόμενα από όλα τα χέρια συλλογής πλην των φύλλων κορυφής, μήκους μέχρι 25 εκατοστά για τα Καμπά-Κουλάκ Μακεδονίας και μέχρι 20 εκατοστά για την Ελασσόνα, τα Καμπά-Κουλάκ Καρατζόβης και την Κοντούλα, χρώματος ανοικτού μέχρι βαθέος κιτρίνου, καλής ελαστικότητος και στιλπνότητος, με υφή πορώδη, λεπτό ιστό και άριστη καυσιμότητα. // Ποιότητα ΙΙΙ: // Φύλλα ώριμα, με μερικά ελαφρά ελαττώματα ακεραιότητος ή/και περιποιήσεων, με ελαφρές προσβολές από ασθένειες, προερχόμενα από όλα τα χέρια συλλογής, μήκους μέχρι 30 εκατοστά για τα Καμπά-Κουλάκ Μακεδονίας και 25 εκατοστά για την Ελασσόνα, τα Καμπά-Κουλάκ Καρατζόβης και την Κοντούλα, χρώματος κιτρίνου μέχρι ερυθρωπού, με υφή αρκετά πορώδη και ιστό αρκετά λεπτό, μετρίας ελαστικότητος και στιλπνότητος και αρίστης καυσιμότητος. // Ποιότητα ΙV: // Φύλλα αρκετά ώριμα και αρκετά ακέραια, με εμφανή ελαττώματα περιποιήσεων, με εμφανείς προσβολές, από ασθένειες, προερχόμενα από όλα τα χέρια συλλογής, ανεξαρτήτως μεγέθους, ανομοιόμορφου χρωματισμού, αλλά παρουσιάζοντα τα ελάχιστα ποιοτικά χαρακτηριστικά που απαιτούνται για την παρέμβαση. // Ποιότητα Ι/ΙΙΙ: // Φύλλα ώριμα, ακέραια, υγιή, καλώς φροντισμένα, προερχόμενα από όλα τα χέρια συλλογής πλην των φύλλων κορυφής, μήκους μέχρι 25 εκατοστά για τα Καμπά-Κουλάκ Μακεδονίας και μέχρι 20 εκατοστά για την Ελασσόνα, τα Καμπά-Κουλάκ Καρατζόβης και την Κοντούλα, χρώματος ανοικτού μέχρι βαθέος κιτρίνου, καλής ελαστικότητος και στιλπνότητος, με υφή πορώδη, λεπτό ιστό και άριστη καυσιμότητα. // // Τα ανωτέρω περιγραφόμενα φύλλα αποτελούν το 47 % της ποιότητος Ι/ΙΙΙ. // // Φύλλα ώριμα, με μερικά ελαφρά ελαττώματα ακεραιότητος ή/και περιποιήσεων, με ελαφρές προσβολές από ασθένειες, προερχόμενα από όλα τα χέρια συλλογής, μήκους μέχρι 30 εκατοστά για τα Καμπά-Κουλάκ Μακεδονίας και 25 εκατοστά για την Ελασσόνα, τα Καμπά-Κουλάκ Καρατζόβης και την Κοντούλα, χρώματος κιτρίνου μέχρι ερυθρωπού, με υφή αρκετά πορώδη και ιστό αρκετά λεπτό, μετρίας ελαστικότητος και στιλπνότητος και αρίστης καυσιμότητος. // // Τα ανωτέρω περιγραφόμενα φύλλα αποτελούν το 53 % της ποιότητος Ι/ΙΙΙ (1).

20. α) ΚΑΜΠΑ-ΚΟΥΛΑΚ μη κλασικός

β) ΜΥΡΩΔΑΤΑ ΣΜΥΡΝΗΣ, ΤΡΑΠΕΖΟΥΣ και Φ1

1.2 // Ποιότητα Ι/ΙΙ: // Φύλλα ώριμα, ακέραια, υγιή, καλώς φροντισμένα, προερχόμενα από όλα τα χέρια συλλογής πλην των φύλλων κορυφής, μήκους μέχρι 30 εκατοστά για τα Καμπά-Κουλάκ Μακεδονίας και Τραπεζούς, μέχρι 20 εκατοστά για την Φ1 και μέχρι 15 εκατοστά για τα Μυρωδάτα Σμύρνης, χρώματος ανοικτού κιτρίνου μέχρι ερυθρωπού, καλής ελαστικότητος και στιλπνότητος, με υφή αρκετά πορώδη, λεπτό ιστό και άριστη καυσιμότητα. // Ποιότητα ΙΙΙ: // Φύλλα ώριμα, και επαρκώς ακέραια, με ελαφρά ελαττώματα περιποιήσεων, με ελαφρές προσβολές από ασθένειες, προερχόμενα από όλα τα χέρια συλλογής, μήκους μέχρι 35 εκατοστά για τα Καμπά-Κουλάκ Μακεδονίας και Τραπεζούς, μέχρι 25 εκατοστά για την Φ1 και μέχρι 20 εκατοστά για τα Μυρωδάτα Σμύρνης, χρώματος κιτρίνου μέχρι ανοικτού καστανού, με υφή αρκετά πορώδη και με αρκετά λεπτό ιστό, μετρίας ελαστικότητος και στιλπνότητος και πολύ καλής καυσιμότητος. // Ποιότητα ΙV: // Φύλλα αρκετά ώριμα και αρκετά ακέραια, με εμφανή ελαττώματα περιποιήσεων και εμφανείς προσβολές από ασθένειες, προερχόμενα από όλα τα χέρια συλλογής, ανεξαρτήτως μεγέθους, ανομοιόμορφου χρωματισμού, αλλά παρουσιάζοντα τα ελάχιστα ποιοτικά χαρακτηριστικά που απαιτούνται για την παρέμβαση. // Ποιότητα Ι/ΙΙΙ: // Φύλλα ώριμα, ακέραια, υγιή, καλώς φροντισμένα, προερχόμενα από όλα τα χέρια συλλογής πλην των φύλλων κορυφής, μήκους μέχρι 30 εκατοστά για τα Καμπά-Κουλάκ Μακεδονίας και Τραπεζούς, μέχρι 20 εκατοστά για την Ελασσόνα, και Φ1 και μέχρι 15 εκατοστά για τα Μυρωδάτα Σμύρνης, χρώματος ανοικτού κιτρίνου μέχρι ερυθρωπού, καλής ελαστικότητος και στιλπνότητος, με υφή αρκετά πορώδη, λεπτό ιστό και άριστη καυσιμότητα. // // Τα ανωτέρω περιγραφόμενα φύλλα (Ι/ΙΙ) αποτελούν το 47 % της ποιότητος Ι/ΙΙΙ. // // Φύλλα ώριμα και επαρκώς ακέραια, με ελαφρά ελαττώματα περιποιήσεων, με ελαφρές προσβολές από ασθένειες, προερχόμενα από όλα τα χέρια συλλογής, μήκους μέχρι 35 εκατοστά για τα Καμπά-Κουλάκ Μακεδονίας και Τραπεζούς, μέχρι 25 εκατοστά για την Φ1 και μέχρι 20 εκατοστά για τα Μυρωδάτα Σμύρνης, χρώματος κιτρίνου μέχρι ανοικτού καστανού, με υφή αρκετή πορώδη και με αρκετά λεπτό ιστό μετρίας ελαστικότητος και στιλπνότητος και αρίστης καυσιμότητος. // // Τα ανωτέρω περιγραφόμενα φύλλα (ΙΙΙ) αποτελούν το 53 % της ποιότητος Ι/ΙΙΙ (1).

(1) Ποιότητα αναφοράς.»

ΠΑΡΑΡΤΗΜΑ ΙΙΙ

«ΙΙ. a) Forchheimer Havanna II (c)

b) Nostrano del Brenta

c) Resistente 142

d) Gojano

Κατηγορία Β: Φύλλα με ιστό συνεκτικό ή αδύνατο υγιή, χωρίς ελαττώματα αποξηράνσεως, χρώματος καστανού μέχρι πρασινωπού που παρουσιάζουν ελαττώματα ακεραιότητος (1).

(1) Ποιότητα αναφοράς.»